stanford-oval/wikipedia huggingface dataset:
אם/ אז
עלילה > ליז

ליז שומעת שהטלפון שלה מצלצל, אבל לא עונה לשיחה. במקום זאת, קייט וליז עוצרות להאזין למוזיקאי בפארק. ג'וש, רופא צבאי שחזר מהסבב השני שלו בשירות, ניגש לליז אבל היא דוחה אותו בעדינות. מאוחר יותר, יחד עם בת זוגה של קייט, אן, הן נתקלות שוב בג'וש ברכבת התחתית וקייט משכנעת את ליז לקחת את המספר שלו ("It's a Sign"). אבל, ליז מסכימה לקבל את המספר שלו רק לאחר שנפגשו בשלישית בפארק (שג'וש מודה מאוחר יותר שהתחיל לבלות יותר זמן בתקווה לראות אותה) ("You Never Know").
ג'וש וליז יוצאים למספר דייטים, ובסופו של דבר הם חוזרים לדירתה של ליז, שם היא שוקלת את ההשלכות של לקיים איתו יחסי מין ("What the Fuck"). לאחר ששכבה איתו, ג'וש מצהיר שהוא רוצה לנהל מערכת יחסים עם ליז. היא לא בטוחה אם זה הדבר הנכון לעשות, אבל היא מחליטה לקחת סיכון ("Here I Go").
מאוחר יותר ליז יוצרת קשר עם חבר ותיק, סטיבן, שעובד במשרד של מתכנן ערים. משרת הסגן שלו אוישה לאחרונה, אבל הוא ממליץ על ליז למשרת פרופסור והיא מקבלת את התפקיד. ג'וש מציג את החבר הכי טוב שלו דייוויד ללוקאס, והשניים הופכים לזוג. לאחר שג'וש וליז יצאו כבר מספר חודשים, ליז נכנסת להריון. חברתה קייט מחליטה להתחתן עם בת זוגה אן ("Surprise"), וליז מחליטה להתחתן עם ג'וש וללדת את התינוק ("This Day/Walking by a Wedding").
ג'וש נרגש והמום לקבל את פני בנו הראשון לעולם ("Hey, Kid"). לוקאס מהסס להתחייב לחיים עם דייוויד, אבל דייוויד משכנע אותו להפסיק להסס. הם מתחתנים ומאוחר יותר מאמצים בן ("Best Worst Mistake").
לליז ולג'וש נולד בן שני, וליז מתחננת בפני ג'וש לוותר על ההצעה לצאת לסבב שירות שלישי בחו"ל, והוא עושה זאת. מספר שנים לאחר מכן, ג'וש מקבל בקשה נוספת לחזור לסבב מעבר לים, והוא אינו יכול לסרב. הוא נשלח לסבב, וזמן קצר לאחר מכן נהרג בעת מילוי תפקידו ("I Hate You").
ליז המדוכאת הרוסה מכך שהיא צריכה ללמוד לחיות ללא ג'וש ("Learn to Live Without"). ליז נשענת במידה רבה על חבריה כדי להתמודד עם האובדן שלה, אבל בסופו של דבר היא משלימה עם החיים ללא ג'וש ("What Would You Do"/"Always Starting Over"). היא מחליטה לעזוב את משרת ההוראה שלה. קייט ואן מתגרשות לאחר שאן בגדה בקייט.
סטיבן מבקש מליז לבוא לעבוד עבורו על פרויקט פיתוח חדש וגדול במרכז מנהטן, והיא נעתרת ("What If? (Reprise)").
עלילה > בת'

בת' עונה לשיחת הטלפון כשהיא עם לוקאס. שיחת הטלפון היא מסטיבן, עמיתה הוותיק לעבודה, שנפגש איתה למחרת כדי לדון באפשרות שתהפוך לסגנית מתכנן הערים בעיר. בת' שוקלת את הבקשה ובסופו של דבר מקבלת את תפקיד הסגנית שמציבה אותה כאחראית על אותו פרויקט ("A Map of New York").
לוקאס ובת' משתתפים במחאה של לוקאס נגד פרויקט פיתוח, שבו לוקאס מבקר את בת' על כך שמכרה את עצמה ("Ain't No Man Manhattan"). בת' גורמת ללוקאס לחזור בו מהתנגדותו כאשר היא משתמשת בקשריה החדשים ומוציאה את ספרו לאור.
בת' וסטיבן מתקרבים, ובת' מנשקת אותו אבל הוא עוזב כדי להיות עם אשתו ("What the Fuck"). בת' מתקשרת ללוקאס, והשניים מעבירים את הלילה ביחד. בת' לא רוצה לנהל מערכת יחסים עם לוקאס, אבל הוא מנסה לשכנע אותה להמשיך את החיזור ביניהם ("You Don't Need to Love Me"). בת' תוהה האם קיבלה את ההחלטות הנכונות בחייה, כולל לשכב עם לוקאס ("No More Wasted Time").
בת' נכנסת להריון אבל לא מספרת ללוקאס. חברתה קייט מחליטה להתחתן עם בת זוגה אן ("Surprise"). בת' עוברת הפלה מבלי להתייעץ עם לוקאס; לכן, הוא לא מדבר איתה במשך שנתיים. היא מהרהרת כיצד בחירותיה השאירו אותה לבד ("This Day/Walking by a Wedding").
בת' זוכה בפרסים על עבודתה ולוקאס הופך לאקטיביסט ידוע. בת' לוקחת על עצמה בת חסות צעירה, אלנה; בת' ביקורתית כלפי אלנה על החלטתה לעזוב את עבודתה כדי ללכת בעקבות בעלה ולהקים משפחה. בת' שוב מהרהרת כיצד בנתה לעצמה חיי רווקות ("You Learn to Live Without").
לאחר שחוותה מצב של כמעט מוות במהלך נסיעת עסקים ("The Moment Explodes"), בת' מתקשרת ללוקאס, מפייסת אותו, ומחדשת את ידידותם ("Some Other Me"). קייט ואן מתחתנות, אך מאוחר יותר מתכננות להתגרש לאחר שאן בגדה. בת' משכנעת אותן שלא להתגרש ומזכירה להן שהחיים קצרים ("Love While You Can"). סטיבן, גרוש כעת, אומר לבת' שהוא מתחרט על שדחה את התקרבותה שנים קודם לכן. הוא מזמין אותה לעבוד עבורו בממשלת המדינה ("A Map of New York (Reprise)"). היא דוחה את ההצעה, בוחרת להישאר בניו יורק כדי להתמודד למועצת העיר.
כאשר בת' פוגשת את לוקאס וקייט לקפה בפארק, היא פוגשת רופא צבאי בשם ג'וש שחזר זה עתה הביתה מהסבב השלישי שלו בשירות. הוא ניגש אליה והיא מניחה לו לקנות לה קפה ("What If? (Reprise)").
דמויות וצוות שחקנים

| דמות | ברודוויי (2014) | סיבוב הופעות לאומי (2015) |
| --- | --- | --- |
אליזבת': אידינה מנזל
קייט: לה צ'נזה
לוקאס: אנתוני ראפ
ג'וש: ג'יימס סניידר
| סטיבן | ג'רי דיקסון | דארן א. הרברט |
| אן | ג'ן קוללה | ג'נין דיויטה |
| דייוויד | ג'ייסון טאם | מארק דה לה קרוז |
| אלנה | טמיקה לורנס | — |
פרסים ומועמדויות

| שנה | פרס | קטגוריה | מועמד | תוצאה |
| --- | --- | --- | --- | --- |
| 2014 | פרס טוני | המוזיקה המקורית הטובה ביותר | טום קיט ובריאן יורקי | מועמדות |
| 2014 | פרס טוני | הביצוע הטוב ביותר על ידי שחקנית ראשית במחזמר | אידינה מנזל | מועמדות |
| 2014 | פרס דרמה דסק | שחקנית יוצאת מהכלל במחזמר | אידינה מנזל | מועמדות |
| 2014 | פרס דרמה דסק | תזמור יוצא מהכלל | מייקל סטארובין | מועמדות |
| 2014 | פרס מעגל המבקרים החיצוני | מוזיקה חדשה יוצאת מהכלל | טום קיט ובריאן יורקי | מועמדות |
| 2014 | פרס ליגת הדרמה | הופעה נכבדת | אידינה מנזל | מועמדות |
הערות שוליים

↑  Andrew Gans, Tix Now on Sale for Pre-Broadway Engagement of New Musical If/Then, Starring Tony Winner Idina Menzel, Playbill, ‏July 24, 2013
↑  Adam Hetrick, Tom Kitt and Brian Yorkey Broadway Musical If/Then Will Get NYC Lab Presentation, Playbill, ‏March 07, 2013
↑  Adam Hetrick, Pre-Broadway Premiere of If/Then, Starring Idina Menzel, Opens Nov. 24 in Washington, DC, Playbill, ‏November 24, 2013
1 2 3 4 5 6 7  If/Then, Playbill
↑  Adam Hetrick, Miguel Cervantes, Curtis Holbrook, Ryann Redmond Join Broadway's If/Then; Complete Cast and Creative Team Announced, Playbill, ‏August 27, 2013
↑  Nicole Rosky, IF/THEN Cast Album Tracklist Announced; Release Set for 6/3, BroadwayWorld.com (באנגלית)
↑  Micheal Gioia, Starting Over, Again! Idina Menzel Will Launch The National Tour of If/Then, Playbill, ‏May 07, 2015
↑  If/Then the Musical - PLOT SYNOPSIS, www.themusicallyrics.com
↑  Adam Hetrick, Michael Gioia, Complete Cast Revealed for If/Then Tour With Idina Menzel, Playbill, ‏September 25, 2015
↑  Andrew Gans, 68th Annual Tony Awards Nominations Announced; Gentleman's Guide Leads the Pack, Playbill, ‏April 29, 2014
↑  Andrew Gans, 2014 Annual Drama Desk Awards Nominations Announced; Gentleman's Guide Earns 12 Nominations, Playbill, ‏April 25, 2014
↑  2013-2014 – Outer Critics Circle (באנגלית אמריקאית)
↑  Elysa Gardner, Denzel, Daniel, Neil among Drama League Award nominees, USA TODAY (באנגלית אמריקאית)
ערוץ דיסני (ספרד)

| --- | --- |

 פרטי הערוץ
 מדינה:  ספרד ספרד
 קטגוריה:  ילדים
 תאריך השקה:  17 באפריל 1998
 תאריך סגירה:  7 בינואר 2025
 בעלות:  חברת וולט דיסני
 שפה:  ספרדית
 אזור קליטה:  ספרד, אנדורה
 פורמט תמונה:  (SDTV, 576i), (HDTV, 1080p)
 
 https://tv.disney.es/disney-channel
 
ערוץ דיסני ספרד היה ערוץ טלוויזיה ספרדי לילדים, אשר נמצא בבעלות חברת וולט דיסני, ומהווה כגרסה המקומית לערוץ דיסני האמריקאי. הערוץ הושק ב-17 באפריל 1998 כערוץ פרימיום נוסף אשר שידר תוכניות מבית היוצר של חברת דיסני.
ב-1 ביולי 2008 החל הערוץ לשדר בטלוויזיה הדיגיטלית היבשתית, ובכך הוא הפך לערוץ דיסני הראשון בעולם אשר זמין בשידור חופשי. מאוחר יותר עברו בשידורי הטלוויזיה הדיגיטלית לגרסת ה-HD של הערוץ.
היסטוריה

ערוץ דיסני ספרד הושק בשנת 1998, כאשר חברת וולט דיסני וחברת הטלוויזיה הספרדית PRISA TV הגיעו להסכמות בדבר הפצת גרסה ספרדית לערוץ דיסני האמריקאי על גבי פלטפורמת הלוויין של החברה. הערוץ החל לשדר ב-17 באפריל אותה שנה, והוא כלל תוכניות מקור ספרדיות ושידור תוכניות של חברת דיסני. בין היתר אף הופקה גרסה מקומית לתוכנית האמריקאית "מתקפת אומנות".
בספטמבר 1999 הערוץ אימץ את האריזה הגרפית של הגרסה בריטית של הערוץ. כמה שנים לאחר מכן, דיסני הרחיבה את הצעת התוכן שלה בספרד לשלושה ערוצי ילדים, שכללו את ערוץ דיסני, דיסני Toon ודיסני Playhouse. ערוץ דיסני Toon נועד לשדר אך ורק תוכניות אנימציה של דיסני, בעוד שערוץ Playhouse נועד לקהל הגיל הרך. בשנת 2008 הוסב ערוץ דיסני Toon ל-Disney Cinemagic, בדומה לגרסאות המקבילות שלו בבריטניה, גרמניה וצרפת שנתיים קודם לכן.
בחודש פברואר 2008 רכשה חברת וולט דיסני איבריה (TWDCI) כ-20% ממניות קבוצת הטלוויזיה הדיגיטלית היבשתית של ספרד, ובסוף מאי אותה שנה הודיעה דיסני כי החל מ-1 ביולי 2008 יעלה ערוץ דיסני הרגיל לשידור בשידור היבשתי והחופשי לקליטה.
החל מ-1 במאי 2010 ערוץ דיסני ספרד עבר לפורמט מסך רחב בגודל 16:9. ערוץ דיסני השיק את הלוגו החדש שלו ב-20 ביוני 2011. בשנת 2012 הושק האתר החדש של הערוץ בשם Disney Replay. בנובמבר 2013 שוב שונה האתר ועוצב בדומה לאתרי דיסני האחרים ברחבי אירופה.
תוכניות

ליב ומאדי
העולם של ריילי
תמיד ביחד
אנדי
הבית של רייבן
הארלי באמצע
סוי לונה
ביזארדבארק
קייסי אנדרקאבר
קיקיוואקה: מחנה קיץ
מיקי ומכוניות המירוץ
המופלאה: הרפתקאות ליידי באג
סטאר נגד כוחות הרשע
פלונטר: הסדרה
אלנה מאוולור
ראו גם

ערוץ דיסני (ישראל)
ערוץ דיסני (פורטוגל)
הערות שוליים

↑  ערוץ דיסני ישודר באופן חופשי דרך TDT, באתר formula tv, ‏28 במאי 2008 (בספרדית)
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
איילה והמראות

| --- | --- |

כרזת הסדרה בעברית
 סוגה:  דרמה, אקשן, נוער
 יוצרים:  אנה הורמאצ'אה אלברטו גרונדונה אדה הרננדס
 כותבים:  אלברטו גרונדונה טטיאנה צ'יזלינצ'י עדה הרננדס נואליה בודאס אדלה גוטיירז אורטיז היקר פלורה גונזלס וילנואבה
 בימוי:  חוויאר פולידו מריה פולידו אנה ואסקז
 מדבבים:  ראו כאן
 ארץ מקור:  ספרד ספרד
 שפות:  ספרדית, אנגלית
 מספר עונות:  1
 מספר פרקים:  30
 הפקה
 חברת הפקה:  Federation Spain
 הפצה:  Disney Media Distribution
 עורכים:  בלן אריבס אלברטו פראופה אוסקר נייטו ויקטור אי.די. סומוסה
 צלמים:  מאנל אגואדו גאבו גוארה
 טכניקת צילום:  מצלמה יחידה 
 אורך פרק:  29-37 דקות
 שידור
 רשת שידור:  דיסני+
 רשת שידור בישראל:  ערוץ דיסני ישראל דיסני+
 תקופת שידור מקורית:  27 בספטמבר 2024 – הווה
 תקופת שידור בישראל:  10 בנובמבר 2024 – הווה
 קישורים חיצוניים
 דף התוכנית ב-IMDb
 
איילה והמראות (בספרדית: Ayla y Los Mirror) היא סדרת נוער ספרדית שהופקה על ידי חברת Federation Spain עבור חברת וולט דיסני. היא נוצרה על ידי אנה הורמאצ'אה, אלברטו גרונדונה ואדה הרננדס. לסדרה הופקו 30 פרקים, אשר הופצו בשירות הסטרימינג "דיסני+" החל מ־27 בספטמבר 2024 עד ל־1 בנובמבר באותה שנה. בנוסף לשידור הסדרה בשירות, היא שודרה גם בערוצי דיסני ברחבי העולם. בישראל העונה הראשונה החלה את שידוריה ב-10 בנובמבר 2024 בערוץ דיסני ישראל והסתיימה ב-19 בדצמבר באותה השנה.
תקציר עלילה

לאחר מותו הפתאומי של אביה העשיר, נותרת הנערה הצעירה איילה יתומה. בעקבות האירוע, היא סובלת מהלם פוסט-טראומטי שמוביל לאמנזיה – מצב בו היא אינה זוכרת דבר מעברה. בזמן שהמשטרה מנסה לברר את זהותה, היא מועברת לבית בשם "היער". שם היא פוגשת את אינס, שותפתה החדשה לחדר, ואת חבורת "המראות" – קבוצת נערים ונערות שאוהבים לרקוד. איילה מתיידדת עם הקבוצה ומשתתפת איתם בתחרות הריקודים. בעזרתם, היא מוצאת את מקומה ומגלה שיש לה כישרון יוצא דופן: היא מסוגלת לשמוע את רגשותיהם של אחרים באמצעות חזיונות מוזיקליים. במקביל, היא מתמודדת עם אתגרים רבים בחייה, אך מקבלת תמיכה מחבריה החדשים, שעוזרים לה גם לגלות פרטים נוספים על עברה. עם זאת, דודתה, אזמרלדה, עוקבת אחריה מקרוב ומנסה בכל דרך למנוע ממנה לשחזר את זיכרונותיה, מחשש שאיילה תהווה איום על הירושה שקיבלה.
שחקנים ומדבבים

| שם הדמות | שחקן/ית במקור | מדבב/ת באנגלית |
| --- | --- | --- |
| איילה | ויולטה מדל | קורטני לין |
| יאגו | כריסטיאן לופז | יהודה לואיס |
| סופיה | דניאלה מונטר | גרייס לואיס |
| דוויד | סמי גומז | לא ידוע |
| סמי | אלווארו אלמודובר | אדם לאבל |
| פאולה | קמינו מורנו | טדג'ירי יאקיני |
| אזמרלדה | מאר אבסקל | ליז ברנט |
| קאקו | ישראל מננדס | טרוויס ברנט |
| אריק | סלו נייטו | לא ידוע |
נואה: לא ידוע
| ג'וליה | אנסטסיה רוסו | ג'נה דייוויס |
| אגנס | לא ידוע | אלישיה צ'ינוסקי |
| ואלן | ורוניקה ראמוס | סמי-ג'ק מרטינקאק |
| סנדרה | רות לופיס | קית'ון טלמדג' |
| מיגל | קרלוס סראנו | וולפי טראוש |
| ניבוס | כרמן רואיז | פילאר אוריבה |
שידור

| עונה | עונה | מספר פרקים | תקופת שידור מקורית ספרד> שידור ראשון | תקופת שידור מקורית ספרד> שידור אחרון | תקופת שידור בישראל ישראל> שידור ראשון | תקופת שידור בישראל ישראל> שידור אחרון |
| --- | --- | --- | --- | --- | --- | --- |
|  | 1 | 30 | 27 בספטמבר 2024 | 1 בנובמבר 2024 | 10 בנובמבר 2024 | 19 בדצמבר 2024 |
הערות שוליים

↑  ערוץ דיסני ישראל, איילה והמראות | סדרה חדשה - בקרוב, ‏29 באוקטובר 2024
יער אודם

| --- | --- |

מבט מעל הג'ובה הגדולה, 7 באוקטובר 2017
 נתונים ומידות
 גובה ממוצע:  1,000 מטר
 מיקום
 מדינה:  ישראל ישראל
 מיקום:  הר אודם, רמת הגולן
 קואורדינטות:  33°13′03″N 35°45′24″E﻿ / ﻿33.217364°N 35.756636°E﻿ / 33.217364; 35.756636
  (למפת אצבע הגליל מוגדלת) יער אודם(למפת אצבע הגליל רגילה) יער אודם(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום יער אודם(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום יער אודם
 
שלג ביער אודם, פברואר 2008
חזירי בר ביער אודם, אפריל 2005
יער האיילים
יער אודם נמצא בשמורת יער אודם, בגובה של כ-1,000 מטרים, על מורדות הר אודם ברמת הגולן.
החורש מורכב מארבעה גושים מבודדים:
גוש כרז אל טוויל שמצוי מדרום לכביש צומת גובי געש (סכיך)-צומת אל רום, הוא יער פתוח עקב בירוא חלקות חקלאיות בעבר
גוש הר אודם שמצוי מדרום מערב לפסגת הר אודם והוא יער פתוח עקב בירוא חלקות חקלאיות בעבר
גוש תל קצעה שמצוי מצפון מערב לבוקעתא והוא יער צפוף ללא סימני בירוא חלקות
גוש מסעדה שמצוי מדרום מערב למסעדה והוא יער צפוף ללא סימני בירוא חלקות
כל גושי היער פרט לדרומי שבהם, גוש כרז אל טוויל, מצויים בתחומי שמורת יער אודם.
החורש הנוכחי הוא שריד מחורש רצוף, שכיסה את הגולן העליון כולו עד תחילת המאה העשרים. החורש נפגע על ידי צ'רקסים שביראו חלקות מרובעות בתוך היער, לצורך בנייה ומסחר בעץ. עד היום, מבנה היער הוא של חלקות ושורות עצים שנותרו בין החלקות. עם זאת, במאה ה-21, מתאושש החורש באיטיות ומתפשט על פני השטחים שבוראו. יער אודם נשמר מכריתה בתקופת השלטון הסורי, כיוון שנבנו בתחומו מחנות צבא ובונקרים של הצבא הסורי וכדי לעזור בהסוואתם אסרו הסורים כריתה בחורש זה.
ג'ובות

ביער מפוזרות 23 ג'ובות (גובי געש), בורות גדולים ותלולים שנוצרו כנראה כתוצאה מהתפרצות גזים געשיים ללא חומרים מוצקים או נוזליים.
בועות הגז יצרו חללים אשר הפכו לבורות ענק כשתקרתם קרסה. תופעה זו מכונה בגאולוגיה "מאר". קוטרה של הג'ובה הגדולה מגיע לכ-250 מטרים ועומקה כ-60 מטרים.
צומח

ביער עצים רבים ובהם אלון תולע, אלון מצוי, אלה ארצישראלית, ליבנה רפואי, עוזרר חד גלעיני.
על העצים מטפסים רבים ובהם אספרג החורש, זלזלת הקנוקנות, יערה איטלקית, ספלול החרש, פואה מצויה, פטל לביד וקיסוסית קוצנית.
פרחים רבים ביער ובהם אביבית בינונית, אירוס הלבנון, בר נורית חרמשי, נץ החלב ההררי, צבעוני ההרים ורקפת יוונית כון גדלים בו מינים של סחלבים נדירים כגון בן חורש רחב עלים, מירונית סרגלית, סחלבן החורש, שנק החורש, רצועית הגליל ומיני כרכומים.
ביער זוהו גם מיני פטריות ובהן אמנית המוות, גושית נאכלת וליבדית פלומתית.
מרעה פרות בתחומי היער גורם לדריסה של מינים נדירים רבים.
בעלי חיים

החורש מהווה בית גידול לבעלי חיים רבים: בין העופות מצויים חרטומן יערות, כוס החורבות, לילית, נקר סורי, עורב שחור ושעיר מצוי.
בעונות שנה שונות נמצא עופות לתקופה קצרה בלבד: בקיץ דוגרים ביער גדרון מובהק, חמרייה חלודת-זנב, עורבני שחור-כיפה ושחרור. בחורף מגיעים בזבוז הלבנון, מלכילון אורנים ופרוש הרים ובתקופת הנדידה מגיעים סבכי ניצי וסתרי מצוי.
בין מיני היונקים ניתן למנות את הארנבת, בר אוגר, דרבן, דלק סלעים, תן, זאב, שועל מצוי, חדף, חזיר בר, יערון צהוב-צוואר, צבי ארץ ישראלי, יערון קטן, יערון גדול, מריון טריסטם, מריון מצוי, נברן השדה, נמנמן הסלעים, קוצן וקיפוד.
לקריאה נוספת

עמנואל הראובני, קום התהלך בארץ : מדריך שמורות טבע בישראל, [תל אביב] : משרד הביטחון – ההוצאה לאור, (תשמ"ה 1985)
סינתז קאזאן

סינתז הוא מועדון כדורמים מקצועני מהעיר קאזאן, בטטרסטן שברוסיה.
היסטוריה

המועדון הוקם בשנת 1974 ומתמודד בליגה הגבוהה ביותר ברוסיה מאז 1993. בעונת 2007 זכה לראשונה באליפות המדינה ועשתה זאת שוב גם בעונת 2020, כשבאותה עונה השתתף בשלב הבתים של ליגת האלופות בכדורמים, אך לא הצליח להעפיל לשלב הבא.
בעונת 2020/2021 העפילה לשלב שמינית גמר היורוקאפ.
תארים

אליפות רוסיה
זכייה (5): 2007; 2020, 2021, 2022, 2024
סגנות (4): 2006; 2008; 2010; 2012;
מקום שלישי (3): 2005; 2009; 2011;
גביע רוסיה
זכייה (2): 2005; 2010;
גביע LEN
זכייה (1): 2007;
סגנות (1): 2006;
פרשת בני הערובה בבארי

פרשת בני הערובה בבית פסי כהן שבקיבוץ בארי התרחשה ביום הראשון של טבח שבעה באוקטובר, במהלך הטבח שהתרחש בקיבוץ. כ-40 מחבלים התבצרו בבית עם 15 בני ערובה. התנהל משא ומתן עם המחבלים תוך כדי ירי עז משני הצדדים במשך שעות ארוכות. לזירה הגיע טנק שהיה קודם באתר הטבח בפסטיבל נובה, וירה לבית שני פגזים, הראשון אל הדשא בחצר הבית שבו היו 6 בני ערובה כפותים, והשני לגג הבית. גג הבית קרס. לאחר מכן פרצו כוחות ימ"מ לבית וסיימו את הקרב. מבין 15 בני הערובה שהמחבלים שבו נותרו בחיים שניים.
האירוע היה חלק ממתקפה של 300 מחבלי חמאס שחדרו לקיבוץ וחוללו טבח נרחב בתושביו, רצחו למעלה ממאה תושבים ולקחו בשבי עשרות, תוך שכוחות הביטחון אינם בשליטה על הנעשה במרחב הקיבוץ לאורך כל היום, וישנה אי בהירות לגבי כמות ומיקום המחבלים בשטח ולגבי המשמעויות של המשך הקרב עם הכניסה אל שעות החשכה. כחלק מן המתקפה רוכזו 15 בני ערובה על ידי כ-40 מחבלי חמאס בביתה של פסי כהן. תכנון המחבלים היה לחטוף את בני הערובה לרצועת עזה. בבית זה התנהל קרב בין לוחמי ימ"מ וצה"ל בפיקודו של תא"ל ברק חירם לבין המחבלים. בסופו של הקרב נהרגו 12 בני ערובה (בן ערובה נוסף נרצח על ידי המחבלים לפני הקרב) וכל המחבלים, למעט אחד שנכנע. שתי בנות ערובה ניצלו.
בתקשורת הישראלית והבינלאומית עלו טענות מפי ניצולים וקרובי משפחה שפגזי הטנק הם שהרגו את בני הערובה, לדברי הדס, הניצולה היחידה ששרדה מבני הערובה בבית, היא חשה שנפגעה מהפגז השני, וגם בן זוגה עדי נפגע בעורק ראשי. לאחר מכן היא שמעה עוד ירייה אחת ולהערכתה הלחימה נמשכה לאחר ירי הפגזים, אבל היא לא שמעה כתוצאה מאיבוד שמיעה עקב הפגזים. לפי תחקיר של רשות העתיקות נותרו שרידי גופות במטבח ובסלון הבית כשהפגז פגע בעליית הגג המופרדת באמצעות תקרת בטון. לפי פרסום של עמית סגל בחדשות 12, תחקיר פנימי של מח"ט בחיל השריון אושש את התחקיר האזרחי של רשות העתיקות, וכך גם נאמר בישיבה של אוגדה 99 בראשות מפקד האוגדה. ממשפחות בני הערובה שנהרגו בבית נמסר כי לא ראו את התחקיר וגם לא שיתפו אותם בממצאיו. מכלל ההרוגים באירוע הועברו למכון לרפואה משפטית שרידי גופות של שלושה בלבד. מקור רפואי ציין כי יהיה קשה לקבוע את הגורם הישיר למוות עקב פגיעה מירי הפגז ועקב שריפה גדולה שפרצה.
ב-9 ביולי 2024 פורסם בחדשות 12 תחקיר צה"ל על הקרב בבארי, ממנו עלה כי כפי הנראה מרבית בני הערובה נהרגו מירי מחבלי הנוח'בה ולא מהפגז. כמו כן, על פי התחקיר ההחלטות שקיבל ברק חירם היו סבירות לנוכח התנאים והמציאות שהתפתחו במקום.
מהלך האירועים > השתלטות המחבלים על בני הערובה

ב-6 באוקטובר 2023, ליל שמחת תורה, אירחה פסי כהן, בביתה שבבארי, את אחותה חנה, בעלה יצחק סיטון ובנם טל סיטון שנשארו ללון. למחרת בשעה 06:29 בבוקר החל טבח שבעה באוקטובר על יישובים רבים בדרום ישראל ובמרכזה. עם הישמע אזעקות צבע אדום בבוקר 7 באוקטובר נכנסו פסי ואורחיה לממ"ד. בשעה 12:56 פרצו המחבלים לבית. הם רצחו את יצחק סיטון ופצעו את טל סיטון.
המחבלים גררו לביתה של פסי כהן את השכנים מהבתים הסמוכים: אילה ("איילוס") חצרוני והתאומים בני ה-12 ליאל וינאי שגדלים אצלה, חוה בן עמי מהבית ממול, זאב וזהבה הקר, וכן סוהיב אבו עמר, נהג אוטובוס ממזרח ירושלים שהמחבלים חטפו מהמסיבה ברעים כדי שישמש להם מתורגמן. האחרונים שהובלו לבית היו הדס ועדי דגן, ואיתם בני הזוג יסמין פורת וטל כץ, שנמלטו ממסיבת הטבע נובה שליד קיבוץ רעים ומצאו אצלם מקלט. הם הובלו לבית של פסי בסביבות השעה 15:00, אחרי שהמחבלים פוצצו את דלת המקלט בביתם של הזוג הדס.
היו בבית 14 בני ערובה חיים ואיציק סיטון ההרוג. המחבלים הושיבו את בני הערובה סביב שולחן האוכל. בשעה זו עדיין לא הגיעו כוחות משטרה וצה"ל, אך המחבלים חשבו שהם מוקפים כוחות ביטחון. מפקד המחבלים שאל את יסמין פורת, באמצעות המתורגמן החטוף, אם היא מכירה אנשים במשטרה, היא השיבה בחיוב והוא ביקש ממנה להתקשר. הוא הורה לה לומר למשטרה שהם 50 בני ערובה (ולא 14), ושהם נמצאים בחדר האוכל. הוא דיבר עם השוטרים בטלפון ודרש שייתנו להם לקחת את בני הערובה לרצועת עזה מבלי שהצבא יפגע בהם, אחרת הם יוציאו את בני הערובה להורג אחד אחד.
מהלך האירועים > הקרב בין כוח צה"ל וימ"מ למחבלים

בסביבות השעה ארבע אחר הצהריים הגיע למקום כוח של צה"ל וימ"מ, והתנהל קרב יריות ממושך בינו לבין המחבלים שהשתלטו על הבית.
בזמן קרב הירי שוחח חסן חמדונה, מפקד חוליית המחבלים, בטלפון עם משטרת ישראל. בשיחתו הודיע כי בכוונתו להיכנע, ובמשטרה הודיעו לו שאם ברצונו לעשות זאת, עליו להתפשט ולצאת החוצה עם בת הערובה ששוחחה איתם בתחילת השיחה. כשעשה זאת, הציע לשאר המחבלים שייכנעו גם הם, אולם הם סירבו, ואיימו עליו שאם הוא ייצא החוצה וייכנע הם ייראו זאת כבגידה ויהרגו אותו. הירי פסק, והוא יצא עם בת הערובה יסמין פורת כשהיא צמודה לגופו ומשמשת עבורו כמגן אנושי. פורת סיפרה שכאשר הם יצאו לחצר היא ראתה שם את בן זוגה שוכב כפות ופניו לקרקע ולידו עוד שלושה בני ערובה. היא קראה לו והוא הרים את ראשו. כשהמחבל הגיע עם יסמין לחיילים והשוטרים שעמדו מנגד הוא שחרר אותה. החיילים אזקו את ידיו וכיסו את עיניו. הוא ויסמין פורת נחקרו בשטח וגילו שיש בבית וסביבו 40 מחבלים ו-13 בני ערובה חיים. בסיום החקירה לוחמי הימ"מ הורו לו לכרוז במגפון לחבריו להיכנע. הוא ביצע זאת ואף קרא לשאר המחבלים בשמותיהם הפרטיים.
האש חודשה, המחבלים ירו רקטת RPG, ושני לוחמי ימ"מ ירו שני טילי לאו אל עבר הבית.
לפי התחקיר בניו-יורק טיימס, התפתח ויכוח בין מפקד צוות הימ"מ, שקיווה שמחבלים נוספים ייכנעו, לבין מפקד אוגדה 99 תא"ל ברק חירם, שביקש לסיים את האירוע עד רדת החשכה. את ההסבר להחלטתו ניתן למצוא בדברי אל"ם אשי, קצין אג"מ של אוגדה 99 שסיפר: "החשש היה שבחסות החושך, המחבלים יצליחו לצאת מהבית ולהרוג אזרחים נוספים".
קרב ירי זה נמשך עד שבסופו של דבר חירם פקד על הטנק, ולגרסתו הורה: "תפרוץ פנימה, גם במחיר של נפגעים אזרחים". הטנק ירה פגז אל עבר גג הבית (בנוסף לפגז נוסף שנורה בסמוך לקרקעית הבית). הדס דגן, בת הערובה היחידה ששרדה את המתקפה (מלבד יסמין פורת ששוחררה לפני כן), העידה שההפגזה הביאה למותם של המחבלים ושל כל בני הערובה כולל בעלה. מאידך, תחקיר חיל השריון והתחקיר האזרחי של רשות העתיקות הגיעו למסקנה שבני הערובה נהרגו מירי נשק קל עם כדורי 7.62 ולא מירי פגז הטנק אל עבר גג הבית.
לפני התחקירים האמורים, בתגובה לשאלות התקשורת לגבי האירוע, דובר צה"ל מסר כי "האירוע יתוחקר באופן מעמיק ומפורט, כמו כל אירועי 7 באוקטובר, ברגע שעצימות המלחמה תאפשר זאת".
כחודש וחצי לאחר ההפגזה זוהו שרידי גופתה של בת הערובה ליאל חצרוני, שהוגדרה כילדה הנעדרת האחרונה. היא שהתה בבית המופגז לצד אחיה התאום ואחות סבתם, שנהרגו גם הם.
סיקור תקשורתי

במהלך שיחת הטלפון של בת הערובה יסמין פורת למשטרה, היא הוכרחה על ידי המחבלים לומר שבמקום מוחזקים 50 בני ערובה ושמדובר בחדר האוכל של הקיבוץ, דבר שגרם לדיווחים מוטעים במהלך האירוע.
האירוע סוקר באופן נרחב במהלך חודש דצמבר 2023 בתוכנית זמן אמת בערוץ "כאן 11", בתוכנית "אולפן שישי" של ערוץ N12 ובתחקיר של ניו יורק טיימס וכן במספר כתבות ופרסומים במחצית הראשונה של 2024.
ראו גם

הטבח בבארי
הערות שוליים

1 2   הילו גלזר, נועז, נצי, יצירתי — והאיש שהורה להפגיז בית עם 13 בני ערובה. מי אתה ברק חירם?, באתר הארץ, 30 במאי 2024
1 2  עמית סגל, ‏תחקיר הבית של פסי: מסקנות חיל השריון - פגז הטנק לא גרם למות בני הערובה, באתר ‏מאקו‏, 2 באפריל 2024
↑  ירי הטנק בבארי, סיבוב נוסף, ‏2024-04-09
1 2  תחקיר אירוע ירי הטנק בבארי: החטופים נורו ונרצחו על ידי המחבלים מטווח קצר, באתר JDN‏
↑  ניר דבורי, ‏תחקיר צה"ל על הקרבות בבארי: ההחלטות שקיבל תא"ל חירם סבירות לנוכח התנאים, באתר ‏מאקו‏, 8 ביולי 2024;
תחקיר צה"ל על הקרבות בבארי: ההחלטות שקיבל תא"ל חירם סבירות לנוכח התנאים, באתר ערוץ 7, 8 ביולי 2024
↑  פסי כהן, באתר של קיבוץ בארי
1 2  לי נעים, ‏"הילדים קראו 'הצילו', אני לא אשכח את זה בחיים": הניצולה מאירוע בני הערובה מדברת, באתר ‏מאקו‏, 9 בדצמבר 2023
↑   זמן אמת עונה 7 | בני הערובה בבארי - הסיפור האמיתי, סרטון בערוץ "כאן 11 - תאגיד השידור הישראלי", באתר יוטיוב (אורך: 21:22)
↑  Patrick Kingsley, Aaron Boxerman, Natan Odenheimer, Ronen Bergman, Marco Hernandez, What Happened in the Hamas Attack on Be’eri, Israel, The New York Times, ‏23 בדצמבר 2023
↑  נוב ראובני, בלעדי: הקצין הבכיר שלחם לצד תא"ל חירם בבארי שופך אור על פרשת בני הערובה, באתר כאן – תאגיד השידור הישראלי, 2 במרץ 2024
↑  לי נעים, ‏"הילדים קראו 'הצילו', אני לא אשכח את זה בחיים": הניצולה מאירוע בני הערובה מדברת, באתר ‏מאקו‏, 9 בדצמבר 2023;
 ניו יורק טיימס, מפקד אוגדה 99 על הלחימה בבארי: הוריתי למפקד הטנק לפרוץ גם אם ייפגעו אזרחים, באתר הארץ, 23 בדצמבר 2023
↑   יניב קובוביץ, צה"ל יתחקר את הרג 13 בני הערובה בבית שהופגז בבארי בהוראת תא"ל ברק חירם, באתר הארץ, 6 בפברואר 2024
↑  איתי בלומנטל מיכל רשף, בצה"ל יחקרו את ירי הפגזים למבנה בו הוחזקו בני ערובה בארי, באתר כאן – תאגיד השידור הישראלי, 1 במאי 2024
1 2  שי לוי, ‏דקה אחר דקה: תחקיר צה"ל – הקרב על קיבוץ בארי ב-7 באוקטובר, באתר ‏מאקו‏, 11 ביולי 2024
↑  בני הערובה בבארי - הסיפור האמיתי, באתר ערוץ 7, 7 בדצמבר 2023
ליל (כדורגל)

סמל המועדון הישן.
ליל – מועדון לספורט אולימפי (בצרפתית: Lille Olympique Sporting Club) הוא מועדון כדורגל צרפתי שהוקם בשנת 1944 כתוצאה מאיחודם של אולימפיק ליאוליס ופיבאס ומייצג את העיר ליל. המועדון משחק בליגת העל הצרפתית בכדורגל. המועדון זכה בארבעה תוארי אליפות צרפת (1946, 1954, 2011, 2021) ושישה גביעים לאומיים.